వాట్సాప్‌ పొగ.. ఎలాంటి సెగ రగిలిస్తుందో ?
- లోవర్‌ వెర్షన్‌ మొబైల్‌ లలో వాట్సాప్‌ సేవల నిలుపుదల
-  పోటీతత్వం, భద్రతలే కారణమంటున్న కంపెనీ
-  నిషేధిత వెర్షన్లు అత్యధికంగా వాడుతుంది భారతీయులే
- భద్రత ముసుగులో ఇండియన్స్‌ జేబులకు
- కడవేర్గు
చిల్లు పెడుతున్న కంపెనీ : వాట్సాప్‌ దారిని అనుసరిస్తున్న మరిన్ని సంస్థలు
ఇన్‌ స్టెంట్‌ మెసేజింగ్‌ అప్లికేషన్‌ యాప్‌ వాట్సాప్‌ మరో పెను దుమారానికి వేదిక అయ్యేలా సూచనలు కనిపిస్తున్నాయి. దేశంలో రెండు సంచలనాత్మక వ్కెరస్‌ ఫ్కెల్స్‌ వాట్సాప్‌ యాప్‌ ద్వారా భారీగా షేర్‌ అవుతున్నాయని.. వాటి నుండి రక్షణ, భద్రతా సిబ్బంది అప్రమత్తంగా ఉండాలని ఆదేశాలు జారీ అవ్వడం మొదలు.. ఆండ్రాయిడ్‌, ఐఓఎస్‌ పాత వెర్షన్లలో తమ యాప్‌ సేవలు నిలిపివేయనున్నామని వాట్సాప్‌ కంపెనీ ప్రకటించే వరకు.. సాగిన ఈ 'చాప కింది నీటి' ప్రహసనం కార్పొరేట్‌, టెక్‌ విశ్లేషకులను నివ్వెరపరుస్తుంది.
అయినా భద్రత కరువేనా ?
ఐదు రోజుల క్రితం .. దేశంలో రెండు సంచలనాత్మక వ్కెరస్‌ ఫ్కెల్స్‌ వాట్సాప్‌ యాప్‌ ద్వారా భారీగా షేర్‌ అవుతున్నాయని .. వాటి నుండి జాగ్రత్త వహించాలని రక్షణ, భద్రతా సిబ్బందికి కేంద్ర భద్రతా ఏజన్సీలు ఆదేశాలు జారీ చేసిన విషయం విదితమే! ఎన్‌ డీఏ (నేషనల్‌ డిఫెన్స్‌ అకాడమీ), ఎన్‌ఐఎ(నేషనల్‌ ఇన్వెస్టిగేషన్‌ ఏజెన్సీ) పేరుతో.. వినియోగదారుల ఫోన్‌, డేటాపై దాడిచేసే అవకాశమున్న ఈ వైరస్‌ పూరిత మెసేజ్‌ ల ద్వారా బ్యాంకింగ్‌ పాస్‌ వర్డ్స్‌, పిన్‌ తదితర వివరాలు హ్యాక్‌ అయ్యే అవకాశం ఉందని సదరు సంస్థలు ఈ సందర్భంగా పేర్కొన్నాయి. అయితే, 2016 ఏప్రిల్‌ మాసంలో జరిగిన ఓ చర్చలో.. భారత టెలికాం నిబంధనల్ని పాటించకుండానే వాట్సాప్‌ కంపెనీ 256-బిట్‌ ఎన్‌క్రిప్షన్‌ని.. 'కీ' లేకుండానే వాడుతోందని బహిర్గతమయింది. తమ మెసేజింగ్‌ యాప్‌లోని డాటాను ఎవరూ హ్యాక్‌ చేయడానికి వీలు కలగకుండా కేవలం మెసేజ్‌ రాసేవారు, అవతల దాన్ని చూసుకునే వారికి మాత్రమే ఈ మెసేజ్‌లు కనిపించీ.. పూర్తి భద్రతతో ఉండటానికే వాట్సాప్‌ ఈ విధానాన్ని పాటిస్తున్నట్టు, వైరస్‌ పూరిత మెసేజ్‌లకు ఆస్కారం లేకుండా ఈ చర్య సహకరిస్తుందని సదరు కంపెనీ ఆ సమయంలో తెల్పింది. ప్రభుత్వ అనుమతి లేకుండా వాట్సాప్‌ చేస్తున్న ఎన్‌క్రిప్షన్‌ తతంగాన్ని ట్రారు కూడా చూస్తూ ఉండిపోయింది. ఐతే, వాట్సాప్‌ కంపెనీ 256-బిట్‌ ఎన్‌క్రిప్షన్‌ని వాడుతూ అంత పటిష్టంగా ఉన్నా.. ఎన్‌డీఏ, ఎన్‌ఐఎ పేరుతో వ్కెరస్‌ ఫ్కెల్స్‌ యాప్‌ మాధ్యమాల్లో ఎలా వీరవిహారం చేస్తున్నాయో ఆ సంస్థకే తెలియాలి.
మీకు మా సేవలు ఉండవు
వ్కెరస్‌ ఫ్కెల్స్‌ కథ ముగియక ముందే.. తాజాగా, వాట్సాప్‌ కంపెనీ చేసిన ప్రకటన మార్కెట్‌ వర్గాల్లో సంచలనానికి కేంద్రబిందువు అయింది. తమ సర్వీసులు ఆండ్రాయిడ్‌ 2.1, 2.2, విండోస్‌ ఫోన్‌ 7, ఐఫోన్‌ 3జిఎస్‌, ఐఓఎస్‌ 6 ప్లాట్‌ ఫాంలను ఉపయోగించే మొబైల్‌లలో ఇకపై ఉండవని..వినియోగదారులు వాట్సాప్‌ యాప్‌ తమ మొబైల్‌లలో కావాలనుకుంటే అప్‌ గ్రేడెడ్‌ వెర్షన్లను సపోర్ట్‌ చేసే ఫోన్లకు మారాలని తెలిపింది. ''టెక్‌ ప్రపంచంలో ఇతర యాప్‌ల పోటీతత్వాన్ని తట్టుకోవాలంటే కొత్త ఫీచర్లను తీసుకురావడంతో పాటు, సెక్యురిటీ కూడా ముఖ్యమేనని.. లోవర్‌ మొబైల్‌ వెర్షన్‌ ప్లాట్‌ఫారమ్‌లలో ఈ వెసులుబాటు లేకనే ఈ నిర్ణయం తీసుకున్నామని'' కంపెనీ ప్రతినిధులు తెలిపారు. ఐతే, బ్లాక్‌ బెర్రీ, నోకియా మోడల్‌ ( ఎస్‌ 40, ఎస్‌ 60 ) మొబైల్‌లలో వాట్సాప్‌ సర్వీసులను ఉపయోగించుకునే అవకాశాన్ని జూన్‌ 2017 వరకు కంపెనీ ఇవ్వడం గమనార్హం.
లైన్‌ కడుతున్నాయి మరి
లోవర్‌ వెర్షన్లలో తమ సర్వీసులను ఇవ్వలేమని వాట్సాప్‌ ప్రకటించిందో లేదో..టెలిగ్రాం సంస్థ ఆండ్రాయిడ్‌ 3.0 వెర్షన్‌ తో పాటు అంతకు లోబడి ఉన్న వెర్షన్లను ఉపయోగించే వారికి తమ సర్వీసులను నిలిపివేయనున్నట్టు ప్రకటించింది. ఈ నిర్ణయంతో సుమారు 1.96 కోట్ల మంది టెలిగ్రాం సేవలకు దూరం కానున్నారు. ఒక్క టెలిగ్రాం మాత్రమే కాదు..ప్రస్తుతం పేరుమోసిన మరికొన్ని సోషల్‌ నెట్‌ వర్కింగ్‌ యాప్‌లు కూడా వాట్సాప్‌ మార్గాన్నే అనుసరించబోతున్నాయని మార్కెట్‌ వర్గాలు అభిప్రాయపడుతున్నాయి.
ఎంత ప్రభావమో తెలుసా ?
వాట్సాప్‌ కంపెనీకి ప్రపంచ వ్యాప్తంగా వందకోట్లకు పైగా వినియోగదారులున్నారు. ముఖ్యంగా వాట్సాప్‌ కి పెద్ద మార్కెట్‌గా ఇండియా అవతరించింది. ప్రతి నెలా ఎంత లేదన్నా..సుమారు 16కోట్ల మంది భారతీయులు వాట్సాప్‌ లో యాక్టివ్‌గా ఉంటున్నారు. ఇందులో ఎక్కువ శాతం మంది తమ మొబైల్‌ లలో ప్రస్తుతం వాట్సాప్‌ నిషేదించిన ప్లాట్‌ఫారమ్‌లనే వాడుతున్నారని సర్వేల సారాంశం. భద్రత, అధునాతన ఫీచర్‌ల పేరుతో వాట్సాప్‌ చేస్తున్న ఈ యాగి .. ఎంత మంది మిడిల్‌ క్లాస్‌ భారతీయులను కొత్త మొబైల్‌ల కొనుగోళ్ళ వైపు తీసుకెళ్ళి.. వారి జేబులను గుల్ల చేయనుందో కాలమే చెప్పాలి.
ఇండియాలో వాట్సాప్‌ గురించి కొన్ని ఆసక్తికర విశేషాలు
* భారత్‌ లో ఈ సంవత్సరం దీపావళి పర్వదినాన కేవలం వాట్సాప్‌ ద్వారా ఒక్క రోజులో 800 కోట్ల మెసేజ్‌ లు పంపబడ్డాయి.
* భారత్‌ వాట్సాప్‌కి ప్రపంచంలోనే అతిపెద్ద మార్కెట్‌గా ఉంది. అలాగే, దేశంలోని సుమారు పదికి పైగా భాషలను ఈ యాప్‌ సపోర్ట్‌ చేస్తుంది.
* వాట్సాప్‌ పేరెంట్‌ సంస్థ ఫేస్‌బుక్‌కి భారత్‌లో 15.5 కోట్ల నెల వారీ యాక్టివ్‌ యూజర్లుంటే, వాట్సాప్‌కి 16 కోట్ల మంది ఉన్నారు.
మీ స్నేహితులకు రికమెండ్ చెయ్యండి